ทองคำปิดพุ่ง 35.6 ดอลล์
สัญญาทองคำตลาดนิวยอร์กปิดทะยานขึ้นแข็งแกร่ง 35.6 ดอลล์  รับข่าวเฟดตรึงดอกเบี้ยต่ำถึงปี 57
26 ม.ค. 2555

สัญญาทองคำตลาดนิวยอร์กปิดทะยานขึ้นแข็งแกร่ง 35.6 ดอลล์  รับข่าวเฟดตรึงดอกเบี้ยต่ำถึงปี 57
สัญญาทองคำที่ตลาด COMEX (Commodity Exchange) ส่งมอบเดือนก.พ.พุ่งขึ้น 35.6 ดอลลาร์ หรือ 2.1% ปิดที่ 1,700.1 ดอลลาร์/ออนซ์ หลังจากเคลื่อนตัวในช่วง 1700.1 - 1650.3 ดอลลาร์
สัญญาทองคำทะยานขึ้นแข็งแกร่ง หลังจากเฟดประกาศคงอัตราดอกเบี้ยระยะสั้น 0-0.25% ในการประชุมเมื่อวานนี้ และยืนยันว่าจะตรึงอัตราดอกเบี้ยที่ระดับต่ำเป็นพิเศษไปจนถึงปี 2557 ซึ่งอัตราดอกเบี้ยที่ระดับต่ำจะทำให้ต้นทุนการลงทุนทองคำปรับตัวลดลงด้วย
เทรดเดอร์กล่าวว่า ในช่วงที่อัตราดอกเบี้ยปรับตัวสูงขึ้น นักลงทุนมักจะเลือกลงทุนในสินทรัพย์ประเภทอื่นๆที่ไม่ใช่สินค้าโภคภัณฑ์ รวมถึงหุ้น 
นอกจากนี้ สัญญาทองคำยังได้แรงหนุนจากการอ่อนค่าของสกุลเงินดอลลาร์ โดยดัชนีดอลลาร์ ซึ่งเปรียบเทียบเงินดอลลาร์สหรัฐกับตระกร้าสกุลเงินหลัก 6 สกุล  ร่วงลงมาอยู่ที่ระดับ 79.610 จุด จากระดับ 80.131 จุด ซึ่งเงินดอลลาร์ที่แข็งค่าจะทำให้สัญญาสินค้าโภคภัณฑ์ซึ่งซื้อขายในรูปสกุลเงินดอลลาร์มีราคาสูงขึ้นสำหรับนักลงทุนที่ถือครองสกุลเงินอื่นๆ